**Ispita**

*Petrache Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ISPITA

Cu inima încercată de nefireasca-i slăbiciune,

Cu cartea-n mână rostind aceiași rugăciune,

Pășind peste canoane, prin gânduri sinuoase,

Neputincios iubirii, frumoasei păcătoase.

Femeia cu trupul dezgolit și lacrimi lumești,

Îl seduce tulburându-l cu dorințele trupești,

Se unduie cu rochia, de flăcări încinsă

Îl ardea jarul din piept și bucuria promisă.

Cu sufletul zăvorât sub cămașa lumească

Și-ar renega credința dorind să o iubească

Cu ochi flămânzi îi număra pe ie trandafirii,

Vărsând amărăciune din negura privirii.

Nu era o sfântă pictată într-o seară amurgită

Era ca floarea îmbobocită sub coasa ruginită

Când cerul arunca raze-ndoliate peste ea...

Cu scânteia ce-i strălucea-n gene, îl cucerea.

Îl implora pe Dumnezeu, cuprins de frământări

Să-ntindă o punte din curcubeu peste încercări

S-ar întoarce-n alt timp, ar scrie alt jurământ

Din lumi celeste ar rupe noul veșmânt...

Îngenuncheat pe pietrele tăioase, din grădină,

Cu purități de crini tivindu-i rochia de muselină

Fără iubirea ei rămâne-va-n veci înjumătățit

Alături de ea plăti-va cutume la nesfârșit.

12. 04. 2018